Polisie ondersoek nog bewerings teen Breytenbach | Netwerk24
Reds klap Sunwolves met rekordsege
Die Reds het Saterdag kuikenmoord gepleeg toe hy die Sunwolves met 64-5 gebêre het in die Suncorp-stadion in Milton, Australië.
Pro14: Oud-Bok pak Kings-strydros in skrums
Die voormalige Springbokstut Werner Kruger sal Sondag die Scarlets in hul Pro14-wedstryd in Wallis teen die Southern Kings aanvoer.
Brumbies trap Chiefs se tjank af in Hamilton
In 'n wedstryd van twee uiteenlopende helftes het die Brumbies Saterdag in die Waikato-stadion vasgebyt om die Chiefs se Superrugbyspan met 26-14 te troef.
Bekroonde 'Valsrivier' vind sy weg na verhoog
Dominique Botha se bekroonde roman Valsrivier oor haar broer, 'n ongepubliseerde digter wat jonk aan 'n oordosis heroïen dood is, debuteer as toneelstuk op die Toyota US Woordfees in Stellenbosch.
Deur Maygene de Wee 03 Februarie 2020 13:59
Nog drie klagte van onsedelike aanranding en/of seksuele aanranding word teen Willem Breytenbach (55), sakeman, oudonderwyser en voormalige Media24-joernalis, ondersoek.
Breytenbach moet Dinsdag weer in die landdroshof in Kaapstad verskyn op twee aanklagte – een van seksuele aanranding en een van onsedelike aanranding.
Speurders verbonde aan die Wes-Kaapse eenheid teen gesinsgeweld, kindermishandeling en seksuele oortredings het Breytenbach op Dinsdag 3 Desember verlede jaar by sy sielkundige se spreekkamer in Hartenbos in die Suid-Kaap in hegtenis geneem.
Hy is daarna na Kaapstad gebring en het in die landdroshof verskyn op die twee aanklagte. Hy is op borgtog van R50 000 vrygelaat.
Die aanklag van onsedelike aanranding spruit uit 'n beweerde voorval in 1997. Die klaer in die voorval was toe 16 jaar oud en nog op skool.
Die nuwe aanklagte wat nou teen Breytenbach ondersoek word, spruit glo uit die tydperk toe hy 'n onderwyser by Grey Kollege in Bloemfontein was en ook 'n onderwyser by 'n skool in Riversdal. Die klaers was ten tyde van die beweerde voorvalle almal minderjarige seuns.